**JAVNI RAZPIS ZA SOCIALNO POMOČ**

**Denarna pomoč občanom v hudi stiski**

Ustanova Petra Pavla Glavarja (UPPG) bo tudi letos denarno pomagala občanom Občine Komenda, ki so se znašli v trenutni hudi denarni stiski.

Ustanova bo pri dodeljevanju denarne pomoči upoštevala le dokumentirane prošnje:

* popolni osebni podatki,
* navedena izrazita materialna in denarna stiska,
* bančne izpiske zadnjih treh mesecev,
* priporočilo za pomoč Centra za socialne zadeve Kamnik, Župnijske Karitas Komenda ali krajevne organizacije Rdečega križa.

Predlagatelj je lahko tudi posameznik, ki ve za človeka v svojem okolju, ki je v izraziti materialni in denarni stiski. Zaradi verodostojnosti v predlogu predlagatelj navede tudi svoje osebne podatke.

Ker so denarna sredstva omejena, bo Ustanova dala prednost resnično najbolj potrebnim ljudem, pred tem pa bodo za to odgovorne osebe pri njej skrbno pregledale vsako prošnjo.

Denarna pomoč bo prednostno dodeljena v obliki plačila položnic ali računov.

Vloge oddajte z vsemi zahtevanimi pogoji v pisni obliki **do 28. februarja 2017** na sedež ustanove UPPG, Zajčeva 23, 1218 Komenda. Na kuverto napišete: Odbor za dodeljevanje socialne pomoči.

Za pomoč pri oblikovanju prošnje lahko pokličete 041 589 785.

|  |  |  |
| --- | --- | --- |
| Helene Drolc  predsednica odbora za dodeljevanje socialne pomoči |  | Štefan Petkovšek  predsednik uprave UPPG |